Sasterawan Negara Malaysia

Sasterawan Negara Malaysia merupakan anugerah yang diberikan kepada mereka yang menyumbang dalam bidang sastera bahasa Melayu di Malaysia. Anugerah Sastera Negara yang pertama diadakan pada tahun 1981 hasil gesaan bekas Perdana Menteri Malaysia, Tun Hussein Onn yang menginginkan sebuah hadiah sastera yang berprestij demi mengangkat martabat sastera di negara kita.

Anugerah Sastera Negara dipilih oleh Urusetia Panel Anugerah Sastera Negara yang ditunjangi oleh Dewan Bahasa dan Pustaka, di bawah seliaan Kementerian Pelajaran Malaysia. Pemenang akan menerima wang tunai RM30,000 dan pelbagai kemudahan menjalani kehidupan dan berkarya. Sejak tahun 2003, nilai hadiah ini telah ditambah menjadi RM60,000 di samping kemudahan menerbitkan karya sehingga mencecah RM500,000.

Senarai penerima anugerah Sasterawan Negara Malaysia
 1981: (Dr) Kamaludin Muhammad atau Keris Mas
 1982: Prof. Emeritus Dato' Dr. Shahnon Ahmad
 1983: Datuk (Dr.) Usman Awang
 1985: Datuk (Dr.) A. Samad Said
 1987: (Dr.) Muhammad Dahlan Abdul Biang atau Arena Wati
 1991: Prof. Emeritus Dr. Muhammad Haji Salleh
 1993: Datuk Noordin Hassan
 1996: Datuk Abdullah Hussain
 2003: Prof. Madya Dr. Syed Othman Syed Omar atau S. Othman Kelantan 
 2009: Dato' Dr. Anwar Ridhwan
 2011: Datuk Dr. Ahmad Kamal Abdullah atau Kemala
 2013: Datuk Baha Zain
 2015: Datuk Dr. Zurinah Hassan
2019: Prof. Dr. Siti Zainon Ismail
2022: Dato' Rahman Shaari

Pautan luar
 Daftar Sasterawan Negara di laman Perpustakaan Negara

Rujukan

 
Kesusasteraan Melayu
Anugerah sastera Malaysia